IL- PREKATORJU DAĦLA "Itolbu u taqilgħu… … Għax kull min jitlob jaqla'…" (LUQA XI, 9- 10). Nitolbu dejjem għax aħna, aħna fil- bżonn tant tar- ruħ kemm ukoll tal- ġisem; nitolbu għax il- ħila tagħna ma twassalx; nitolbu għax Alla jrid jagħtina ladarba jikkmandana li nitolbuh. Huwa veru li aħna għandna mmiddu jdejna kif u kemm nistgħu; iżda dan mhux biżżejjed biex inkunu f' sikkitna, jinħtieġ li nitolbu 'l Alla Kreatur ta' kulħadd u ta' kollox, u Sinjur assolut ta' kulħadd u ta' kollox li għandu kull setgħa, u veru Missier ta' kulħadd li Lejh min jirrikorri jew Lilu min isejjaħ bil- verità qatt m' għandu jkollu konfużjoni. San Pawl kiteb: "Jien ħawwilt, Apollo saqqa, imma kabbar Alla…" jiġifieri, jekk aħna nagħmlu li nistgħu dan mhux biżżejjed, għax jekk Alla ma jnibbitx u lanqas ikabbar, kull xogħol tagħna jmur mar- riħ. Anki Ġesù Kristu qal lil Swor Maria della Passione: "Issa binti x' jiswa li inti toħroġ tipprietka lill- bnedmin kemm Jiena ta' min iħobbni, jekk Jiena mis- Sema ma nitfax ir- ruġjada tal- grazzja Tiegħi; oqgħod immela itlob għalik u għall- bnedmin." It- talb huwa hekk meħtieġ li mingħajru la l- ħajja tar- ruħ lanqas dik tal- ġisem ma jistgħu jkunu kkonservati. 1. Ejjew nitolbu għall- Knisja. Oratur – Sinjur Alla, O Missier ħares lejn il- vinja li ħawwel b' demmu Ibnek l- għażiż, u saqqiha bir- ruġjada tal- grazzja Tiegħek b' mod li toktor fin- numru tal- fidili, u fl- għożża tat- tagħlim, u fil- vera paċi u fl- imħabba. *Kor – U sabiex żgur naqilgħu Minnek dina l- ħniena, noffrulek il- pjagi ta' Ibnek Kristu Ġesù, li mmerita għall- bnedmin kollha l- grazzja Tiegħek. Ammen. *Dan il- Kor jiġi rrepetut wara kull talba. 2. Ejjew nitolbu għall- Papa. Oratur – Sinjur Alla, O Missier, veru bidwi tad- dielja nisranija, żomm Idejk fuq ir- raġel tal- leminija Tiegħek, il- kap viżibbli tal- Knisja, u farraġlu qalbu, billi tgħaqqad miegħu fil- Fidi u fl- ubbidjenza bnedmin dejjem iżjed, li Kristu Ibnek xerred demmu għall- fidwa tagħhom. Kor. – U sabiex żgur naqilgħu eċċ. 3. Ejjew nitolbu għas- Saċerdoti. Oratur – Sinjur Alla, O Missier, li tfittex lil min jadurak bl- ispirtu u bil- verità; ippreserva 'l dawk kollha li Inti għażilt biex jippreservaw l- erwieħ mit- taħsir; żommhom kasti fil- ministerji tagħhom, u beżżagħhom fuq ir- responsabbiltà tal- grazzja saċerdotali li Inti tajthom għall- ġieħ Tiegħek, u għas- salvazzjoni eterna tagħhom infushom u tal- fidili Tiegħek. Kor. – U sabiex żgur naqilgħu eċċ. 4. Ejjew nitolbu ghas- Superjuri kollha. Oratur – Sinjur Alla, O Missier, li trid li tkun irrappreżentat mill- bnedmin imqegħdin superjuri bid- dispożizzjoni sapjenti Tiegħek, agħti lis- superjuri kollha, tant reliġjużi kemm ċivili, l- ispirtu tal- qawwa u tal- prudenza għall- ġieħ tal- Isem Tiegħek u għall- ġid tagħhom infushom u tas- sudditi kollha tagħhom. Kor. – U sabiex żgur naqilgħu eċċ. 5. Ejjew nitolbu għar- Reliġjużi. Oratur – Sinjur Alla, O Missier, li tressaq dejjem iżjed Lejk lil dawk li xejn ma jżommu għalihom, agħti lir- reliġjużi kollha d- don tal- perseveranza fil- fedeltà għal dak kollu li bih intrabtu Miegħek b' voti perpetwi; qaddishom dejjem iżjed u salvahom. Kor. – U sabiex żgur naqilgħu eċċ. 6. Ejjew nitolbu għall- Predikaturi. Oratur – Sinjur Alla, O Missier, li tajtna l- kelma tiegħek permezz ta' missirjietna, u fl- aħħar żminijiet permezz ta' Ibnek Ġesù, qawwi l- kelma ta' dawk li jxandru t- tagħlim tal- ħajja; u ddiriġihom li ma jfittxux ħlief il- glorja Tiegħek u s- saħħa tal- erwieħ; huma jħawlu u jsaqqu, u Inti kabbar u kkonserva l- frott tal- qdusija. Kor. – U sabiex żgur naqilgħu eċċ. 7. Ejjew nitolbu għall- Katekisti. Oratur – Sinjur Alla, O Missier, li tħobb biss lil min jgħammar fit- tagħlim tal- ħajja eterna, kattar fin- numru l- katekisti u mliehom bl- ispirtu tal- imħabba biex jgħallmu 'l min ma jafx, u jkomplu l- missjoni ta' Kristu dwar it- tagħlim; żommhom fis- saħħa tar- ruħ u tal- ġisem u indukrahom bħala mimmi ta' għajnejk. Kor. – U sabiex żgur naqilgħu eċċ. 8. Ejjew nitolbu għad- Diretturi Spiritwali. Oratur – Sinjur Alla, O Missier, li tinqeda bil- bnedmin sabiex imexxu l- erwieħ fit- triq tal- perfezzjoni, għin dejjem bid- dawl Tiegħek lil dawk li Inti għażilt b' mexxejja Spiritwali, u kabbar fihom l- imħabba biex jissaportu bil- paċenzja n- nuqqasijiet tad- debboli u qiegħed qawwa fit- tagħlim tagħhom, u speċjalment dwar it- triq id- dejqa li tieħu għall- ħajja eterna. Kor. – U sabiex żgur naqilgħu eċċ. 9. Ejjew nitolbu għall- Konfessuri. Oratur – Sinjur Alla, O Missier, li tajt lill- bnedmin Sacerdoti s- setgħa fuq dina l- art li jaħfru d- dnubiet, agħti lill- konfessuri dawl u paċenzja u qiegħed fuq il- fomm tagħhom kelma effikaċi kontra d- dnub. Kor. – U sabiex żgur naqilgħu eċċ. 10. Ejjew nitolbu għas- Slaten. Oratur – Sinjur Alla, O Missier, li f' Idejk huma l- qlub tas- Slaten, u li ddawwarhom fejn Lilek jogħġob, bis- setgħa Tiegħek nissel u żomm fis- Slaten kollha l- ispirtu tas- sottomissjoni Lejk, Sultan tas- Slaten; u nqeda bihom biex is- sudditi popli tagħhom jistqarru magħhom il- Fidi Kattolika u jgħixu fil- grazzja Tiegħek, li ġġib il- paċi u r- risq, u b' hekk jgħaddu wkoll mir- renju temporali għar- renju etern tal- beatitudni Tiegħek. Aħna nafu li xejn m' huwa impossibbli Għalik. Kor. – U sabiex żgur naqilgħu eċċ. 11. Ejjew nitolbu għall- Gvernijiet. Oratur – Sinjur Alla, O Missier, li trieġi u tiggverna kollox għar- rieda Tiegħek, itfa' fuq il- gvernijiet kollha tad- dinja d- dawl Tiegħek biex jifhmu li mhux il- pulitka biss, iżda meta magħquda mar- reliġjon biss, iżżomm is- sudditi popli fil- feliċità u fil- prosperità. Kor. – U sabiex żgur naqilgħu eċċ. 12. Ejjew nitolbu għall- Ġenituri. Oratur – Sinjur Alla, O Missier, li berikt 'l Adam u 'l Eva u kkmandajthom li jikbru u li joktru, bierek lill- Ġenituri kollha u agħtihom l- għajnuna tal- grazzja Tiegħek, biex irabbu sewwa 'l uliedhom b' kura diliġenti għas- saħħa ta' ruħhom u ta' ġisimhom. Kor. – U sabiex żgur naqilgħu eċċ. 13. Ejjew nitolbu għall- Miżżewġin. Oratur – Sinjur Alla, O Missier, li trid il- konkordja bejn il- kreaturi, orbot il- qlub tal- miżżewġin bl- imħabba u bil- fedeltà lejn xulxin; u żomm fihom l- ispirtu tal- biża' Tiegħek biex ma jiġġarrfux taħt it- tentazzjoni ta' Satana, u jitilfu l- ġid u r- risq tal- benedizzjoni Tiegħek. Kor. – U sabiex żgur naqilgħu eċċ. 14. Ejjew nitolbu għan- Nisa Tqal. Oratur – Sinjur Alla, O Missier, li ddisponejt li l- mara omm iġġib l- ulied fost l- uġigħat, biddel is- swied tal- qlub f' kull omm li qiegħda tistenna s- siegħa tagħha, f' ferħ u f' faraġ, billi tagħtihom ħlas feliċi għall- ġid tal- istess omm, u tal- istess frott tagħha, u tas- soċjetà umana. Kor. – U sabiex żgur naqilgħu eċċ. 15. Ejjew nitolbu għall- Imħallfin. Oratur – Sinjur Alla, O Missier, li tippremja t- tajbin u li tikkastiga l- ħżiena, neżża' lil kull bniedem fid- dmir li jagħmel ġudizzju fuq il- proxxmu, neżżgħu minn kull passjoni ta' mħabba jew ta' mibegħda, jew ta' interess, u fakkru fil- ġudizzju li għad ikollu minnek f' mewtu, sabiex bl- għajnuna tad- dawl Tiegħek jagħti sentenza retta u ġusta għall- ħtieġa tas- soċjetà umana. Kor. – U sabiex żgur naqilgħu eċċ. 16. Ejjew nitolbu għat- Tobba. Oratur – Sinjur Alla, O Missier, li b' att tal- ġustizzja Tiegħek ikkundannajt għall- mewt lil kull bniedem, idderieġi t- tobba fil- kura li jagħmlu għall- fejqan tal- morda, agħmel li jikkunsidraw lilhom infushom fil- persuna tagħhom, ħalli jużaw lejhom attenzjoni, diliġenza u paċenzja. Kor. – U sabiex żgur naqilgħu eċċ. 17. Ejjew nitolbu għall- Istudenti. Oratur – Sinjur Alla, O Missier, li tqassam l- ordni tas- Soċjetà umana agħti l- grazzja lill- istudenti li jfittxu dak li huwa meħtieġ bi spirtu mhux ta' suppervja, iżda, ta' vera modestja għall- glorja Tiegħek, biex itemmu l- fini tagħhom billi jaqdu fil- bżonnijiet lill- proxxmu u jgawdi onestament il- ġid tad- diliġenza tagħhom. Kor. – U sabiex żgur naqilgħu eċċ. 18. Ejjew nitolbu għaż- Żgħażagħ. Oratur – Sinjur Alla, O Missier, li ħaġa ta' jdejk biss hija l- vokazzjoni ta' kull bniedem agħti d- dawl liż- żgħażagħ biex jagħrfu t- triq li minnha għandhom jgħaddu fil- kors ta' ħajjithom, biex itemmu dak li trid Inti, u biex jogħġbuk bil- fedeltà fis- servizz li Inti tagħżilhom; u agħtihom il- grazzja li ma jidħlux fl- ingann minħabba l- ħwejjeġ li biss jogħġbu lin- natura tagħhom. Kor. – U sabiex żgur naqilgħu eċċ. 19. Ejjew nitolbu għall- Kattoliċi. Oratur – Sinjur Alla, O Missier, żomm dejjem magħqudin mal- Papa l- Kattoliċi kollha f' Fidi waħda, f' qalb waħda u fi spirtu wieħed; u agħtihom il- grazzja li jopraw kollha b' intenzjoni retta għall- glorja Tiegħek u għas- saħħa eterna tagħhom. Kor. – U sabiex żgur naqilgħu eċċ. 20. Ejjew nitolbu għall- Insara Berdin. Oratur – Sinjur Alla, O Missier, li tikkmanda li nkunu perfetti bħalek agħti d- dawl lill- Insara Berdin, tant ħfief li jagħmlu d- dnubiet venjali agħtihom jifhmu l- waħx tal- istat li fih huma mixjin, xħin Inti stess tibda titturmentahom; u beżżagħhom fuq ir- reqqa tal- ġudizzju Tiegħek, li lanqas l- iċken dnub venjali ma tħalli barra. Kor. – U sabiex żgur naqilgħu eċċ. 21. Ejjew nitolbu għall- Benefatturi. Oratur – Sinjur Alla, O Missier, li Minnek biss jiġi kull ġid, rodd għal mitt darba l- ġid lill- benefatturi taghna, ikkonservahom fis- saħħa tar- ruħ u tal- ġisem, u wara ħajja twila daħħalhom fil- ħajja eterna. Kor. – U sabiex żgur naqilgħu eċċ. 22. Ejjew nitolbu għall- Ħbieb. Oratur – Sinjur Alla, O Missier, li għidt li mhijiex tajba li l- bniedem ikun waħdu orbot il- qlub tagħna bi mħabba pura mal- ħbieb tajba tagħna, veri teżori għalina, u agħmel li permezz tagħhom dejjem iżjed nersqu Lejk bl- għajnuna ta' xulxin għar- ruħ u għall- ġisem. Kor. – U sabiex żgur naqilgħu eċċ. 23. Ejjew nitolbu għall- Ġusti. Oratur – Sinjur Alla, O Missier, li twiegħed il- premju lil min jibda tajjeb u li tagħtih biss lil min jispiċċa tajjeb, indokra l- ħbieb kollha Tiegħek bl- ispirtu tal- biża' Tiegħek jew bl- ispirtu tal- imħabba Tiegħek, biex huma jipperseveraw sal- aħħar fl- għamil it- tajjeb u fil- grazzja Tiegħek. Kor. – U sabiex żgur naqilgħu eċċ. 24. Ejjew nitolbu għall- Morda. Oratur – Sinjur Alla, O Missier, li Tiegħek waħdek hija s- saħħa, agħti l- ispirtu tar- rassenjazzjoni mar- rieda Mqaddsa Tiegħek lill- morda; farraġhom u fejjaqhom. Kor. – U sabiex żgur naqilgħu eċċ. 25. Ejjew nitolbu għall- Moribondi. Oratur – Sinjur Alla, O Missier, re omnipotenti ta' min wisq jibża' Minnek, nissel fil- moribondi kunfidenza fil- merti ta' Ibnek Ġesù Kristu u fil- ħniena Tiegħek; u agħmel li jmutu fl- istat tal- grazzja Tiegħek, ippurifikati minn kull tebgħa. Kor. – U sabiex żgur naqilgħu eċċ. 26. Ejjew nitolbu għall- Mejtin. Oratur – Sinjur Alla, O Missier, li ma tammetti 'l ħadd fir- renju tal- beatitudni Tiegħek, jekk ikollu anki l- inqas tebgħa, aħfer id- dejn li fadlilhom mal- ġustizzja Tiegħek dawk ħutna l- mejta li nstabu diġà denji tal- benedizzjoni eterna Tiegħek, billi ħarġu mid- dinja fl- istat tal- grazzja Tiegħek. Kor. – U sabiex żgur naqilgħu eċċ. 27. Ejjew nitolbu għar- Romol. Oratur – Sinjur Alla, O Missier, li ma tħalli qatt waħdu lil min isejjaħlek, erfa' l- ħsieb tar- romol biex spiss isejħulek fit- tribulazzjonijiet u fil- bżonnijiet tagħhom, kif Inti stess għidt li teħles lil min isejjaħlek fil- jum tat- tribulazzjoni, u li junurak; ikkonfortahom f' kull deżolazzjoni tagħhom f' kull diqa ta' qalbhom. Kor. – U sabiex żgur naqilgħu eċċ. 28. Ejjew nitolbu għall- Għarajjes. Oratur – Sinjur Alla, O Missier, li Inti dejjem favur ta' dawk li huma fidili Lejk, indokra bl- ispirtu tal- biża' Tiegħek l- Għarajjes sabiex iħobbu Lilek fuq kollox, u b' hekk ikunu Minnek imberkin issa u fl- istat taż- żwieġ tagħhom bir- risq u bil- vera feliċità. Kor. – U sabiex żgur naqilgħu eċċ. 29. Ejjew nitolbu għat- Tfal. Oratur – Sinjur Alla, O Missier, li tindokra fl- innoċenza ż- żgħar u l- umli, la tħallix li t- tfal jidħlu fin- nases tal- inganni tal- iskandalużi iżda, mexxihom inti permezz ta' bnedmin fidili, li jgħallmuhom jaħarbu mid- deni tar- ruħ u tal- ġisem; ippreservahom Inti mit- taħsir tad- dinja kollha ħażen. Kor. – U sabiex żgur naqilgħu eċċ. 30. Ejjew nitolbu Għalina Nfusna. Oratur – Sinjur Alla, O Missier, li taħseb f' min jaħseb Fik, agħtina l- ispirtu tajjeb Tiegħek biex inġibu ruħna Lejk bi spirtu ta' vittma, u lejn il- proxxmu bi spirtu ta' vera karità u lejna nfusna bi spirtu ta' umiltà u ta' tgħakkis; b' hekk nogħġbu Lilek u ningħaqdu fin- numru tal- beati ħbieb Tiegħek issa u wara mewtna. Kor. – U sabiex żgur naqilgħu eċċ. 31. Ejjew nitolbu għall- Imnikktin. Oratur – Sinjur Alla, O Missier, konsolatur wieħed tal- imnikktin, farraġ bit- tama tal- hena tal- Ġenna 'l dawk kollha li huma mbikkijin u mnikktin; dawwalhom li jifhmu tajjeb li d- dinja mhijiex il- Ġenna, iżda, il- lok fejn aħna bis- sofferenzi tagħna naħdmu l- kuruna tal- Ġenna. Kor. – U sabiex żgur naqilgħu eċċ. 32. Ejjew nitolbu għall- Infidili. Oratur – Sinjur Alla, O Missier wieħed ta' kulħadd, qanqal qlub ġenerużi biex iħabbru u jgħallmu l- Evanġelju lil dawk li huma fid- dlamijiet u fid- dell tal- mewt eterna, u fl- istess ħin ħejji lil dawn l- imsejknin biex jilqgħu l- grazzja santifikanti Tiegħek. Kor. – U sabiex żgur naqilgħu eċċ. 33. Ejjew nitolbu għall- Għonja. Oratur – Sinjur Alla, O Missier, li għamilt l- għani u l- fqir fuq dina l- art b' att tas- Sapjenza Tiegħek, iddistakka l- qlub tal- għonja mill- ġibda naturali lejn il- flus, u qanqalhom biex permezz tal- għana jagħmlu teżori ta' merti fis- Sema bl- għajnuna li jagħtu lill- foqra u billi jħaddmu ġidhom għall- ħtieġa tal- proxxmu. Kor. – U sabiex żgur naqilgħu eċċ. 34. Ejjew nitolbu għall- Foqra. Oratur – Sinjur Alla, O Missier, li għażilt il- foqra u għanejthom bil- Fidi u għamilthom werrieta tas- Saltna tas- Smewwiet, farraġ bit- tama tat- teżori eterni l- foqra kollha, u agħmel li tiddi fuqhom il- Providenza Tiegħek f' kull bżonn li fih jinsabu. Kor. – U sabiex żgur naqilgħu eċċ. 35. Ejjew nitolbu għall- Kalzrati. Oratur – Sinjur Alla, O Missier, li tippermetti d- deni biex minnu tiġbed il- ġid, żur il- kalzrati bid- dawl tal- grazzja Tiegħek b' mod li jifhmu li m' hemmx hena ħlief fil- ħarsien tal- liġi Tiegħek, u li jindmu bil- ħsieb tal- kalzri etern fil- ġustizzja Tiegħek. Kor. – U sabiex żgur naqilgħu eċċ. 36. Ejjew nitolbu għall- Ħallelin. Oratur – Sinjur Alla, O Missier, li tipprojbixxi fid- Dekalgu Tiegħek kull xorta ta' serq, beżża' lill- ħallellin bil- ħsieb tal- ġudizzju Tiegħek u tal- obbligu għar- restituzzjoni; meħtieġ għall- inqas bix- xewqa; ċanfarhom bir- rimors tal- kuxjenza għax jagħmlu lil ħaddieħor dak li ma jridux li ħaddieħor jagħmel lilhom, u kkonvertihom bl- indiema tal- grazzja Tiegħek. Kor. – U sabiex żgur naqilgħu eċċ. 37. Ejjew nitolbu għall- Ingannati. Oratur – Sinjur Alla, O Missier, li Minnek jiġi kull dawl, neħħi bis- setgħa Tiegħek is- suppervja mill- imħuħ tal- ingannati, għax allura la Satana, la l- bnedmin, lanqas in- natura taghna, li fiha profondità ta' malizzja, ma jirnexxilhom iġibu l- effett tal- ingann, li hu dejjem ħsara tar- ruħ u tal- ġisem. Kor. – U sabiex żgur naqilgħu eċċ. 38. Ejjew nitolbu għall- Ostinati. Oratur – Sinjur Alla, O Missier, li ddewweb iż- żonqor f' għejun tal- ilmijiet, dawwal l- imħuħ attakkati mas- suppervi fehmiet tagħhom, biex jifhmu li fl- ubbidjenza biss jinsabu l- hena u l- paċi vera tal- qalb, u agħtihom l- għajnuna tal- grazzja Tiegħek biex jinħallu mill- ħbula tad- dnubiet. Kor. – U sabiex żgur naqilgħu eċċ. 39. Ejjew nitolbu għas- Suldati. Oratur – Sinjur Alla, O Missier, li tinkuruna lil dawk li jikkumbattu leġittimament, agħmel lis- suldati kollha suldati wkoll Tiegħek, biex jiddefendu kullimkien l- unur Tiegħek u l- ġid tal- erwieħ mill- għedewwa kollha żommhom fil- biża' Tiegħek b' mod li jgħixu kasti fl- istat tagħhom u ubbidjenti għall- ordnijiet Tiegħek u ta' dawk li jirrappreżentawk fuq dina l- art. Kor. – U sabiex żgur naqilgħu eċċ. 40. Ejjew nitolbu għall- Infermieri. Oratur – Sinjur Alla, O Missier, li, tħenn wisq għal min iħenn, agħmel li l- infermieri jaqdu lill- morda mhux biss imqanqlin mill- ħlas temporali, iżda, wkoll mill- imħabba billi jikkunsidraw lilhom infushom li kienu huma stess morda, għarrafhom li kulma jagħmlu mal- morda jkunu jagħmluh ma' Ibnek Kristu Ġesù. Kor. – U sabiex żgur naqilgħu eċċ. 41. Ejjew nitolbu għall- Pellegrini. Oratur – Sinjur Alla, O Missier li biss Lejk ma jersaqx id- deni, kun Inti gwida tal- Pellegrini, sabiex bil- barka Tiegħek jerġgħu jirfsu art pajjiżhom, u mill- ġdid jitħaddnu mal- familji għeżież tagħhom, agħtihom ukoll il- grazzja li tul il- pellegrinaġġ ta' ħajjithom isejħu dejjem Lilek f' kull tentazzjoni biex ikunu denji jidħlu fil- Patrija Ċelesti. Kor. – U sabiex żgur naqilgħu eċċ. 42. Ejjew nitolbu għan- Naviganti. Oratur – Sinjur Alla, O Missier, li b' kelmtek tikkalma l- aqwa tempesta, u li kollox jobdi għall- kelma Tiegħek, ipproteġi bis- setgħa qawwija Tiegħek il- bastiment tan- naviganti minn mindu jitlaq ix- xatt sakemm jidħol fil- port mixtieq; eħlishom minn kull periklu u agħtihom il- grazzja li jgħixu dejjem skont qalbek biex ukoll jirnexxilhom jidħlu fil- port tas- salvazzjoni eterna. Kor. – U sabiex żgur naqilgħu eċċ. 43. Ejjew nitolbu għas- Sefturi. Oratur – Sinjur Alla, O Missier, li tnewlilna l- għajxien u li tagħtina l- mezzi għall- fini, agħmel li s- sefturi kollha jgħixu fidili għar- rieda ta' sidhom, mhux għall- għajnejn iżda biex jogħġbu Lilek, li tikkmanda li ngħinu f' kollox wieħed lill- ieħor. Kor. – U sabiex żgur naqilgħu eċċ. 44. Ejjew nitolbu għall- Ħaddiema. Oratur – Sinjur Alla, O Missier, li kkundannajt lil kull bniedem li bl- għaraq ta' ġbinu jiekol il- ħobż tiegħu, għaqqad bħalma Inti s- soltu tagħmel il- ħniena mal- ġustizzja Tiegħek, u kkonforta lill- ħaddiema kollha fid- dwejjaq tal- ħidma tagħhom, billi ssostnihom bl- ispirtu tal- paċenzja u tal- kwiet intern. Kor. – U sabiex żgur naqilgħu eċċ. 45. Ejjew nitolbu għall- Ittentati. Oratur – Sinjur Alla, O Missier, li taf li xejn ħadd ma jista' jagħmel mingħajr l- għajnuna tal- grazzja Tiegħek, la tħallix waħidhom lil dawk li huma fil- prova, fit- tiġrib, u bid- driegħ setgħani Tiegħek ippreservahom mill- miżerja tal- fraġilità tagħhom. Kor. – U sabiex żgur naqilgħu eċċ. 46. Ejjew nitolbu għall- Midinbin. Oratur – Sinjur Alla, O Missier, li trid li kulħadd isalva ruħu, agħti l- grazzja effikaċi lil dawk kollha li huma mifrudin Minnek imħabba d- dnub il- mejjet. Kor. – U sabiex żgur naqilgħu eċċ. 47. Ejjew nitolbu għad- Dubjużi. Oratur – Sinjur Alla, O Missier, li tissejjaħ u li Inti tassew Alla tal- Paċi, u mhux tan- niket, ikkalma bid- dawl tal- grazzja Tiegħek l- imħuħ li huma fil- mewġ tad- dubju u tal- inċertezza; u serraħhom bil- kwiet fil- kuxjenza tagħhom permezz tar- rassenjazzjoni mar- rieda Tiegħek. Kor. – U sabiex żgur naqilgħu eċċ. 48. Ejjew nitolbu għall- Iskruplużi. Oratur – Sinjur Alla, O Missier, li tridna nservuk bil- ferħa, ħenn għall- iskruplużi kollha, u eħlishom mit- torturi kontinwi tal- kuxjenza tagħhom, agħtihom il- grazzja li jobdu għat- twissija ta' min jidderiġihom, u agħtihom jifhmu sewwa li inti Missier u mhux tirann. Kor. – U sabiex żgur naqilgħu eċċ. 49. Ejjew nitolbu għall- Inkwieti. Oratur – Sinjur Alla, O Missier, li ġġib il- kwiet intern kull fejn tmidd idejk, ħenn għall- inkwieti u għallimhom li l- veru kwiet huwa ħaġa Tiegħek, u li mingħajru ebda qalb ma tista' toqgħod f' lokha, fiċ- ċentru tagħha, u li l- inkwieti jġibu fuqhom u fuq l- oħrajn rovini ta' kull xorta. Kor. – U sabiex żgur naqilgħu eċċ. 50. Ejjew nitolbu għall- Furjużi. Oratur – Sinjur Alla, O Missier, li ssaltan bil- kwiet, u bil- paċi, u bl- imħabba, rażżan bis- setgħa Tiegħek kull tqanqil ta' korla f' dawk kollha li għandhom temperament furjuż, sabiex ma jagħmlu deni la lilhom infushom lanqas lil għajrhom; ipplakahom malajr bil- ħsieb tal- ġid li jiġi mill- kwiet u roxxhom bl- ispirtu tal- ħlewwa u tal- ferħ. Kor. – U sabiex żgur naqilgħu eċċ. 51. Ejjew nitolbu għall- Iddisprati. Oratur – Sinjur Alla, O Missier, Sultan tal- Paċi, ħenn għal dawk kollha li jaqtgħu qalbhom quddiem dak li jaraw impossibbli, ħenn għalihom billi tipperswadihom li Inti Alla li tista' kollox, u li ħadd li Lejk jirrikorri, ma jġarrab konfużjoni. Kor. – U sabiex żgur naqilgħu eċċ. 52. Ejjew nitolbu għan- Negozjanti. Oratur – Sinjur Alla, O Missier, li tikkmandana nħobbu l- proxxmu tagħna bħalna nfusna, beżża' n- negozjanti bil- ħsieb tal- mewt u tal- ġudizzju biex ma jabbużawx jiksru l- virtù tal- ġustizzja, u biex jgħixu fil- paċi bla rimorsi tal- kuxjenza. Kor. – U sabiex żgur naqilgħu eċċ. 53. Ejjew nitolbu għar- Reċiduri. Oratur – Sinjur Alla, O Missier, li taf tajjeb il- kbira miżerja ta' kull bniedem, u li tħenn għal dawk li jibżgħu Minnek, la tinkurlax għal dawk li jgħidulek bil- verità li ma jridux jidinbu iżjed, u mbagħad jerġgħu; jikkonvertu u jerġgħu għad- dnub, u qegħdin f' dan l- istat jgħixu f' periklu kbir tas- salvazzjoni ta' ruħhom; la tinkurlax għalihom, iżda, beżżagħhom bid- dawl Tiegħek fuq is- siegħa moħbija tal- mewt, u fuq in- numru moħbi tal- grazzji li tifhem tagħti lil kull midneb, u fuq kollox impressjonahom bil- ħruq tal- fjammi eterni. Kor. – U sabiex żgur naqilgħu eċċ. 54. Ejjew nitolbu għad- Dagħajja. Oratur – Sinjur Alla, O Missier, li tajtna lsienna biex bih Infaħħruk u nberkuk, bil- ġamar tal- Imħabba Tiegħek saffi lsien dawk li jitkellmu kontra Tiegħek u jiddisprezzaw l- Isem Qaddis u Terribbli Tiegħek; Sinjur la tiħux għalihom, għax hu veru ġenn li duda tal- art toħroġ toħodha Miegħek. Urihom li m' għandhomx raġun joħduha kontra Tiegħek, veru għajn ta' kull ġid; iżda li għandhom biss raġun li jberkuk, u li jfaħħruk, u li jirringrazzjawk. Kor. – U sabiex żgur naqilgħu eċċ. 55. Ejjew nitolbu għas- Sagrilegi. Oratur – Sinjur Alla, O Missier, li teqred il- profanaturi tal- ħwejjeġ Imqaddsa, bid- dawl Tiegħek uri l- kruha tas- sagrileġġ lil dawk li jissugraw jipprofanaw is- Sagramenti, u speċjalment dak tal- Ewkaristija, li fih isiru ħatjin tal- ġisem u tad- demm ta' Ibnek inkarnat, jew lil dawk li ġisimhom huwa kkonsagrat Lilek, jew il- lok tal- Qdusija Tiegħek, jew xi ħaġa oħra Mqaddsa; agħtihom il- grazzja li jindmu u li jirriparaw kull profanazzjoni tagħhom. Kor. – U sabiex żgur naqilgħu eċċ. 56. Ejjew nitolbu għas- Superstizzjużi. Oratur – Sinjur Alla, O Missier, li ma tistax tgħallem ħlief is- sewwa fejjaq is- superstizzjużi mid- debbulizza ta' moħħhom billi tipperswadihom li xejn ma jiġri fid- dinja addoċċ, u li kollox huwa taħt il- gvern providenzjali Tiegħek; waħħalhom fil- vera fehma li Inti Int li kollox tiddisponi, u tordna għall- ġid, għax fik ma jistax ikun hemm ebda ħażen, u agħtihom il- grazzja li jimxu dejjem fit- triq tas- sewwa u tal- ħaqq. Kor. – U sabiex żgur naqilgħu eċċ. 57. Ejjew nitolbu għall- Għajjurin. Oratur – Sinjur Alla, O Missier, li inti mħabba, agħti lill- għajjurin il- grazzja li jifirħu ma' min hu ferħan, u li jibku ma' min huwa mbikki; biex ma jġarrabx il- vera konfużjoni f' dina d- dinja u fl- oħra. Kor. – U sabiex żgur naqilgħu eċċ. 58. Ejjew nitolbu għal- Lablaba. Oratur – Sinjur Alla, O Missier, li tieħu r- ruħ fis- solitudni, u li hemm titkellem ma' qalbha bid- dawl Tiegħek uri lil- lablaba l- ġid li fih is- silenzju u speċjalment li jżomm f' min jgħożżu kuxjenza safja u l- ispirtu tal- prudenza. Kor. – U sabiex żgur naqilgħu eċċ. 59. Ejjew nitolbu għall- Kurjużi. Oratur – Sinjur Alla, O Missier, li f' kollox tifhem dak li huwa meħtieġ, agħmel li l- kurjużi jitgħakksu kontinwament f' dak kollu li m' għandux lilhom jimpurtahom, u li jinhdew biss b' dak li huwa meħtieġ tassew għall- ġid tagħhom infushom; ipperswadihom li minn kullimkien kull bniedem ħaj huwa mdawwar bil- perikli, biex jitbeżżgħu u joqogħdu attenti. Kor. – U sabiex żgur naqilgħu eċċ. 60. Ejjew nitolbu għall- Għażżenin. Oratur – Sinjur Alla, O Missier, li topra bla ma tieqaf dwar il- ħlejjaq Tiegħek erfa' bil- grazzja Tiegħek l- għażżenin minn dan l- istat ikrah u tant ta' ħsara għas- saħħa tar- ruħ u tal- ġisem, billi l- għażż jgħallem basta ħażen, u libbishom bil- bżulija biex itemmu d- dmirijiet li kull bniedem għandu jagħmel fuq dina l- art, u biex jithennew bil- paċi u bir- risq. Kor. – U sabiex żgur naqilgħu eċċ. 61. Ejjew nitolbu għall- Kalunnjaturi. Oratur – Sinjur Alla, O Missier, li tajt lil kull bniedem il- kmandamenti tal- imħabba Tiegħek rażżan u ppurifika l- ilsien tal- kalunnjaturi, billi tbeżżagħhom bil- ħsieb tal- konsegwenzi dannużi, li jinħtieġ li jkunu rriparati għall- maħfra, u li xi minn daqqiet lanqas ma jistgħu jkunu rriparati, u billi tagħtihom il- qawwa u l- kuraġġ li jirriparaw kif jistgħu fuq l- imgħoddi mqanqlin mill- biża' tal- ġudizzju Tiegħek kollu reqqa, u tal- fjammi ta' dejjem. Kor. – U sabiex żgur naqilgħu eċċ. 62. Ejjew nitolbu għall- Faċċoli. Oratur – Sinjur Alla, O Missier, verità essenzjali u għadu tremendissmu tal- qerq, ikkonverti l- faċċoli bir- rimors li huma ma jridux li ħaddieħor iqarraq lilhom, u jagħmlilhom ħsara u deni; bil- potenti grazzja Tiegħek agħmilhom fidili Lejk u lejn kulħadd. Kor. – U sabiex żgur naqilgħu eċċ. 63. Ejjew nitolbu ghas- Suppervi. Oratur – Sinjur Alla, O Missier, li tirreżisti lis- suppervi, ftakar li kulħadd huwa ħolqien Tiegħek, u neħħi l- għammad minn għajnejn is- suppervi biex jaraw l- ingann li huma fih, u jipperswadu ruħhom li ma huma xejn, u li kulma għandu l- bniedem huwa kollu ġid Tiegħek; allura minn suppervi jsiru umli, u jagħtuk il- glorja li tistħoqq Lilek waħdek, u jsibu l- mistrieħ għar- ruħ tagħhom. Kor. – U sabiex żgur naqilgħu eċċ. 64. Ejjew nitolbu għax- Xħaħ. Oratur – Sinjur Alla, O Missier, Esseri essenzjalment tajjeb fik innifsek, bis- setgħat Tiegħek, qaċċat u aqla' l- għerq ta' kull deni mill- qlub tax- xħaħ, ir- regħba tal- flus, u agħmilhom ġenerużi bħalek li jiftħu jdejhom għall- għajnuna tal- foqra, u hekk jagħmlu għalihom fis- Sema teżori li ma jintemmux; qanqalhom bil- ħsieb tal- mewt li bla dubju teħdilhom kollox, u ma ddumx, u tagħtih lill- oħrajn. Kor. – U sabiex żgur naqilgħu eċċ. 65. Ejjew nitolbu għaż- Żienja. Oratur – Sinjur Alla, O Missier, li titpaxxa qalb il- ġilji, bis- setgħa Tiegħek itfi fiż- żienja l- fjammi tal- imħabba impura u agħtihom il- grazzja li jifhmu li m' għandhomx jistennew hena u paċi ħlief permezz ta' tgħakkis kontinwu tas- sensi tagħhom. Kor. – U sabiex żgur naqilgħu eċċ. 66. Ejjew nitolbu għall- Adulteri. Oratur – Sinjur Alla, O Missier, li tikkmanda l- imħabba u l- fedeltà, ċanfar bir- rimors tal- kuxjenza lil kull min jikser il- fedeltà tas- Sagrament taż- żwieġ tant bix- xewqa kemm bl- għamil, u heddidhom bil- biża' Tiegħek sabiex bi ndiema vera joħorġu mis- saħta Tiegħek, li fiha kull xorta ta' għawġ fid- dinja, u fjammi ta' dejjem wara l- mewt. Kor. – U sabiex żgur naqilgħu eċċ. 67. Ejjew nitolbu għan- Nassiesa. Oratur – Sinjur Alla, O Missier, li tgħallem it- triq tal- paċi, urihom l- istat ikrah tagħhom lil dawk li jwasslu f' widnejn dik il- persuna li kontra tagħha tkun intqalet jew saret minn ħaddieħor azzjoni li ma tkunx tingħoġob, anzi li ssewwed il- qalb, agħtihom jifhmu li żergħu ġlied u mibegħda kontra l- kmandamenti Tiegħek tal- imħabba, u ppurifikalhom ilsienhom bl- ispirtu ta' vera ndiema. Kor. – U sabiex żgur naqilgħu eċċ. 68. Ejjew nitolbu għall- Ingrati. Oratur – Sinjur Alla, O Missier, li tisħet biss lil min huwa ingrat, biddel il- qlub tal- Ingrati; li kelb iċanfarhom bir- rikonoxxenza lejn sidu; agħtihom jifhmu fuq ix- xorti tassew kerha tagħhom f' dina d- dinja u fl- oħra, biex jgħixu dejjem rikonoxxenti Lejk fuq kollox u lejn il- benefattur tagħhom. Kor. – U sabiex żgur naqilgħu eċċ. 69. Ejjew nitolbu għad- Detratturi. Oratur – Sinjur Alla, O Missier, li tħalli lil kull bniedem jagħmel li jrid biex tħarreġ fuqu l- ġustizzja bil- premju jew bil- kastig, beżża' bil- ħsieb tal- qilla li fiha l- ġustizzja Divina Tiegħek lil dawk kollha li bi lsienhom itellfu l- fama tal- proxxmu, u jagħmluh oġġett ta' mibegħda fl- għajnejn tal- oħrajn, meta Inti tikkmanda li nħobbuh bħalna nfusna; beżżagħhom u kkonvertihom u kkoreġi wkoll lil dawk li jisimgħuhom bla kawża ġusta. Kor. – U sabiex żgur naqilgħu eċċ. 70. Ejjew nitolbu għall- Eretiċi. Oratur – Sinjur Alla, O Missier, li ħaddant Miegħek l- iben il- ħali niedem, reġġa' lura bis- setgħa Tiegħek fil- merħla Tiegħek dawk kollha li nfirdu mir- Ragħaj viżibbli kap tal- Knisja, agħtihom jifhmu mill- għeġubijiet li bihom Inti saħħaħt il- Qaddisin, li m' hemmx verità u ġustizzja ħlief biss fil- ħdan tal- Knisja Kattolika. Kor. – U sabiex żgur naqilgħu eċċ. 71. Ejjew nitolbu għall- Malinkoniċi. Oratur – Sinjur Alla, O Missier, li tifraħ bl- opri Tiegħek, indokra u ħares mill- ispirtu tal- malinkonija 'l dawk li jaħsbu ħwejjeġ ta' niket dwar l- istat tagħhom, għax m' għandhomx il- vera kunfidenza Fik, veru Missier ta' kulħadd, li tikkonsla lil kull min isejjaħlek; eħlishom minn dan l- istat tant perikoluż għar- ruħ u għall- ġisem, u ferrħilhom qalbhom bil- paċi Tiegħek. Kor. – U sabiex żgur naqilgħu eċċ. 72. Ejjew nitolbu għall- Iskandalużi. Oratur – Sinjur Alla, O Missier, li bgħatt fid- dinja l- għażiż Ibnek Ġesù Kristu biex bit- tixrid ta' demm isalva l- erwieħ, werwer bis- setgħa Tiegħek l- iskandalużi li bl- għamil u bil- kliem tagħhom jikkaġunaw ir- rovina eterna tal- erwieħ, werwirhom bil- ħsieb tal- konsegwenzi tassew waħxin li joħorġu akkawża tagħhom, veri ministri ta' Satana. Kor. – U sabiex żgur naqilgħu eċċ. 73. Ejjew nitolbu għall- Għedewwa. Oratur – Sinjur Alla, O Missier, li żammejt Għalik innifsek il- vendetta kontra dawk li jobogħdu x- Xbieha Tiegħek, aħfer lil kull min jagħmlilna d- deni, u la tiħux il- vendetta minnhom, iżda, itfa' fihom il- veru ġid u l- vera mħabba, għax hija kbira wisq il- miżerja tal- passjonijiet ta' wlied il- bnedmin. Kor. – U sabiex żgur naqilgħu eċċ. 74. Ejjew nitolbu għall- Vendikaturi. Oratur – Sinjur Alla, O Missier, aħlaq fis- sider tal- bnedmin li jpattu deni b' deni qalb li tkun tixbah lil dik Tiegħek, li ttella' x- xemx u li titfa' x- xita fuq il- ħżiena wkoll, u dawwalhom li m' għandhomx jistennew Minnek maħfra, jekk huma minn qalbhom ma jkunux ħafru lill- għedewwa tagħhom. Kor. – U sabiex żgur naqilgħu eċċ. 75. Ejjew nitolbu għall- Okkażjonarji. Oratur – Sinjur Alla, O Missier, li taf tajjeb l- għaġna mħassra tan- natura umana, la tinkurlax għal dawk l- imsejknin li jgħożżu dak li Inti tant tabborri u li minnu tant titqażżeż, iżda, sammar bil- biża' Tiegħek il- laħmiet tagħhom, li fihom biss niket tal- ispirtu f' kull sodisfazzjon. Kor. – U sabiex żgur naqilgħu eċċ. 76. Ejjew nitolbu għall- Penitenti. Oratur – Sinjur Alla, O Missier, li tilqa' fi ħdanek lil kull min jersaq Lejk bl- ispirtu tal- umiltà u tal- indiema, sostni fil- fehma tajba tagħhom lill- penitenti li ma jerġgħux iduru għad- dnub, billi jagħmlu kull mezz biex qatt iżjed ma jinfirdu Minnek, u speċjalment li jaħarbu mill- okkażjoni prossma u li jitolbu f' kull tentazzjoni. Kor. – U sabiex żgur naqilgħu eċċ. 77. Ejjew nitolbu għad- Dinja Kollha. Oratur – Sinjur Alla, O Missier, li tagħmel kulma Inti trid, u li xejn ma huwa impossibbli Għalik, itfa' ħarsa fuq id- dinja kollha, ħarsa ta' Missier li Int, u agħmel li l- bnedmin kollha jagħrfuk, u jħobbuk, u jservuk l- ewwel nett għall- Glorja tal- Isem Qaddis Tiegħek u mbagħad għall- Glorja ta' Ġesù Kristu li ndaħal biex jifdina bid- demm prezzjużissmu Tiegħu, u għas- saħħa tal- bnedmin kollha, u għall- inkejja tal- misħutin Satana u sħabu veri għedewwa tal- Isem Qaddis Tiegħek u tal- ġid veru tal- bnedmin; għaliex mhijiex ħaġa ta' min irid, lanqas ta' min jiġri, iżda, hija ħaġa Tiegħek li tagħmel ħniena. Kor – U sabiex żgur naqilgħu Minnek dina l- ħniena, noffrulek il- pjagi ta' Ibnek Kristu Ġesù, li mmerita għall- bnedmin kollha l- grazzja Tiegħek. Ammen. "KONKLUŻJONI" M' għandux wieħed jaqta' qalbu u ma jibqax jitlob jekk jara li mit- talb tiegħu ma ħariġx l- effett, ossija li ma qalax dak li talab, iżda għandu jibqa' jitlob bil- perseveranza, biex ngħidu hekk, jissikka 'l Alla, għax il- kelma ta' Kristu hija infallibbli; li qal: "Itolbu u Taqilgħu; Fittxu u Ssibu; Ħabbtu u Lilkom Jiġi Miftuħ; Għax Min Jitlob Jaqla', Min Ifittex Isib, u Min Ikun Ħabbat Lilu Jiġi Miftuħ." (Luqa XI, 9- 10). Immela wieħed għandu jżomm it- talb bħala mezz u bħala regola biex jieħu jew jiġbed mit- teżori ta' Alla, tant għalih innifsu kemm għall- oħrajn, dak li ma hux kapaċi jilħaq b' ħiltu.